recursal/SuperWikiNEXT-32B huggingface dataset:
Бастијан Швајнштајгер
**Бастијан Швајнштајгер** (германски: Bastian Schweinsteiger) — германски фудбалер. Роден е на 1 август 1984 во Колбермор кај Розенхајм, на југот на Баварија. Го викаат уште и „Басти" (Basti) и „Швајни" (Schweini).

Фудбалска кариера
-----------------

### Клупска

До 1992 играше за *ФК Обераудорф*, за наредните шест години (1992 — 1998) да ги помине во *СК 1860 Розенхајм*. Од 1998 игра за ФК Бајерн Минхен од Минхен. До половина сезона 2009/2010 одигра вкупно 207 натпревари за Бајерн и притоа постигна 21 гол.

### Репрезентациска

Првпат заигра за Фудбалска репрезентација на Германија на 6 јуни 2004 во Кајзерслаутерн, на натпреварот против Унгарија. Во дресот на репрезентацијата, каде го носи број 7, играше 72 пати и погодуваше 19 пати.

### Успеси

* Втор на Европско првенство 2008.
* Трет на Светско првенство 2006.
* Првак на Германија 2003, 2005, 2006 и 2008
* Победник на Германски куп 2003, 2005, 2006 и 2008.

### Награди

* Најдобар фудбалер на Германија 2010 година во изборот на списанието *Кикер*.

Приватно
--------

Швајнштајгер е познат по својот добар однос со соиграчите на теренот. Има своја навивачка колекција (маици, капи, шолји, стегачи и др.) која може да се најде на интернет, на неговата официјална страница. Неговиот брат Тобијас е исто така професионален фудбалер.

Надворешни врски
----------------

* Официјална страница на Бастијан Швајнштајгер
* Официјална страница на ФК Бајерн

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 120389042
* LCCN: no2022030321
* ISNI: 0000 0000 7805 7147
* GND: 141148705

 |

 |
**Барбел Инхелдер** (германски: *Bärbel Inhelder*;1913-1997) била швајцарски развоен психолог, најпозната соработничка на Жан Пјаже. Родена е во St. Gall, Швајцарија, a се преселила во Женева во 1932 каде студирала на Женевскиот университет при институтот Жан Жак Русо. Дипломирала во 1935 г. а докторирала 1943 година.

Инхелдер работела на Женевскиот универзитет со до нејзиното пензионирање во 1983 година тесно соработувајќи со Жан Пјаже во неговата експериментална работа околу детскиот развој. Соработката им започнала со нејзината дисертација за детските конзервации и траела скоро 50 години. Имаат издадено многу заеднички трудови меѓу коишто се *The Growth of Logical Thinking from Childhood to Adolescence (1958),* *The Psychology of the Child (1966)* и *The Child's Conception of Space (1967).* 
Работата на Инхелдер е особено значајна во откривањето на фазата на "формални операции" која се јавува при преминот од детството кон адолесценцијата. Овој тип мислење го опфаќа дедуктивното размислување и способноста да се размислува хипотетички.

Барбел Инхелдер ги има добиено следниве награди:

* Award of the American Educational Research Association, 1967;
* Foreign honorary member, American Academy of Arts and Sciences, 1976;
* Academico di merito, Academia delle scienze di Roma, 1979;
* Distinguished scientific contributions award, American Society for Research in Child
* Development, Boston, 1981;
* Prix Dr. Margrit Egner Stiftung, Zürich, 1989.

Била почесен доктор на науки на повеќе универзитети и тоа: l'Université d'Aix-en-Provence (Франција) 1964, Temple University, Philadelphia (САД) 1971, Smith College, Massachusetts (САД) 1975, l'Université René Descartes, Paris (Франција) 1976,l'Université de Parana, Curitiba (Brésil) 1979, l'Université de Fribourg (Швајцарија) 1981, l'Université du Sacré Coeur, Milan (Италија) 1987, l'Université autonome, Madrid (Шпанија) 1989, l'Université de Coimbra (Португалија) 1992 et l'Université de Neuchâtel (Чвајцарија) 1996.

Барбел Инхелдер починала во 1997 година.

Надворешни врски
----------------

* Barbel Inhelder
* Inhelder, Bärbel (1913-1997) Encyclopedia of Psychology.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 57419147
* LCCN: n50027156
* ISNI: 0000 0001 2101 5998
* GND: 119176599
* SUDOC: 02693079X
* BNF: cb11908237p (податоци)
* BIBSYS: 90083150
* HDS: 009034
* NDL: 00444255
* NKC: mzk2003181898
* BNE: XX976859
* CiNii: DA01079425

 |

 |
Аналоген сигнал
**Аналоген** сигнал e континуиран сигнал каде што некоја временски променлива големина на сигналот претставува репрезенцација на некоја друга временски варијабилна големина. Се разликува од дигитален сигнал по тоа што малите флуктуации на сигналот не се занемарливи.

Аналогниот сигнал користи некое својство на медиумот низ кое се простира за да ја пренесе информацијата. На пример анероидниот барометар ја користи вртечката позиција на стрелката како сигнал а промена на притисокот. Во електричен домен најчесто користено својство е напонот или честотата.

Секоја информација може да се претстави со аналоген сигнал, најчесто со мерење на таа големина како промена во физичката средина, на пример звук, светлина, температура, поместување или притисок.

На пример, во снимање на звукот се користат флуктуации во воздушниот притисок кои се пренесуваат на дијафрагмата на микрофонот што придонесува до соодведни флуктуации на напонот или струјата во електрично коло. За напонот или струјата се вели дека се "аналогни" на звукот.

Бидејќи аналогниот сигнал има теоретски неограничена резолуција, тој секогаш ќе има повисока резолуција од било кој дигитален систем каде што резолуцијата е претставена со дискретни чекори. Во пракса, аналогните системи се покомплекси, ефектите како што се нелинеарноста и шумот ги деградираат перформансите и аналогната резолуција, па дигиталните системи далеку ги надминуваат.

Недостатоци
-----------

Главен недостаток на аналогните сигнали е тоа што во секој систем има присутво на шум – т.е. случајни варијации. 
Како што сигналот се пренесува или се репродуцира, овие случајни варијации стануваат доминантни. Во електрична смисла овие загуби можат да се намалат со оклопување, добри конектори и користење на квалитетни кабли.

Ефектите на шумот се нереверзибилни затоа што со засилување на сигналот се засилува и присутниот шум. Дури и кога резолуцијата на аналогниот сигнал е поголема од резолуцијата на дигиталниот, разликата е занемарлива поради присуство на шумот.

Поврзано
--------

* Аналогни уреди
* Дигитален сигнал
* Дисторзија
* Аналогна обработка на сигнали

|  |  |
| --- | --- |
| Stub icon | *Оваа статија за електрониката е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4142338-0

 |

 |
**Баталјон „Борис Вукмировиќ"** ― воена единица, составена од политички затвореници од Тиранскиот затвор. Формиран (20 септември 1943 година) во реонот на планината Дајта во Албанија.

Бил формиран од 140 припадници на НОД од Косово и Метохија и од Македонија. По капитулацијата на Италија, по групи било организирано бегство од затворот. Партиската организација на Тирана и албанските партизани ги прифаќале овие групи во реонот на планината Дајта. Кон политичките затавореници се приклучила и група логораши од логорот *Порто Романо*. На планината Дајта, заатворениците биле вооружувани и увежбувани во ракување со оружјето. По десетдневни воени вежби, се упатиле кон Дебар (почеток на октомври). Во Дебарца им се приклучиле и околу 40 борци на шарпланинскиот НОПО. Учествувал во ослободувањето на Кичево (1 ноември 1943 година) и во борбите со германско-балистичките сили на планината Буковиќ, Кичевско (од 1 до 6 ноември 1943 година). При формирањето на Првата македонска народноослободителна ударна бригада (11 ноември 1943 година - во Сливово, Охридско), овој баталјон влегол во нејзиниот состав.

Наводи
------

1. 1 2 3  *Македонски историски речник*. Скопје: ИНИ. 2000. стр. 63. ISBN 9989-624-46-1. На `|first=` му недостасува `|last=` (help)
2. 1 2  „ВТОРИ КОСОВСКО-МЕТОХИСКИ БАТАЛЈОН „БОРИС ВУКМИРОВИЌ". *Македонска Енциклопедија*. 2018-10-23.[*мртва врска*]

Надворешни врски
----------------

* Во Дебрца одбележани 76 години од формирањето на Првата Македонско – косовска ослободителна ударна пролетерска бригада
* На денешен ден -11 ноември во 1943 е формирана ПРВАТА МАКЕДОНСКО-КОСОВСКА НАРОДНООСЛОБОДИТЕЛНА УДАРНА БРИГАДА
* Дебарца се сеќава на годишнината од формирањето на Првата Македонско-косовска ударна бригада Архивирано на 7 април 2022 г.
* Сојузот на борци ќе го одбележи 11-ти Ноември во Сливово Архивирано на 19 септември 2021 г.
Аугуст фон Васерман
**Аугуст фон Васерман** (21 февруари 1866

- Берлин, 16 март 1925

) — германски бактериолог кој во 1906 година ја вовел методата за преглед на крвта (Васерманова реакција) со помош на која е утврдено постоењето на сифилисот. Ја проучувал структурата на ќелиите, антитоксините, како и причините за појавата на болеста туберкулоза и рак.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 47532498
* LCCN: no2008084320
* ISNI: 0000 0000 8380 1604
* GND: 117149209
* SUDOC: 126776768
* BIBSYS: 90542393
* NLA: 35791702
* NKC: nlk20000084879

 |

 |
**Баскерфест** — фестивал на улична уметност кој, почнувајќи од 2006 година, се одржува секоја година во повеќе градови во Македонија. Баскерфест се споменува како првиот меѓународен и повеќкултурен фестивал во Македонија и како најголем настан од својот вид во регионот.

Програма
--------

Програмата на фестивалот трае 10 дена и се состои од атракции под отворено небо, улична уметност, музика во живо, претстави, пантомима, улични танци, креативни активности, ликовни изложби, работилници и друго. Во програмата на досегашните изданија на фестивалот учествувале уметници од Австралија, Канада, Полска, Италија, Нов Зеланд, САД, Германија, Ирска, Јапонија, Колумбија, Боливија и други земји.

Награди
-------

* Superbrands 2011/12.

Поврзано
--------

* Улична уметност
* Пантомима

Наводи
------

1. 1 2 3  Баскерфест Македонија Архивирано на 2 јули 2016 г. официјално мрежно место.
**Беса** (албански: *besë*) – чесен збор, даден збор што се смета за светост во традиционалната култура на Албанците; ветување.

Зборот беса на албански јазик значи залог за чест. Концептот се заснова на држење на својот збор во облик на лојалност или како гаранција за верност. Беса содржи обичаи за обврски кон семејството и пријател за интерен ангажман, лојалност и солидарност во меѓусебниот однос и тајност во однос на туѓинците. Бесата е исто така главен дел во концептот на *аманет* (доверување на чување или извршување на нешто, потпирајќи се на чест).

Концептот беса е вклучен во Канунот на Лек Дукаѓин, обичајното право на Албанците. Бесата била битна институција во племенското општество на албанските планинци. Албанските племиња положиле заклетва за заедничка борба против владата и од овој аспект служела за поддршка на племенската независност. Бесата се користела за регулирање на меѓуплеменските работи како и интерните во самото племе. Отоманската влада ја користела бесата како начин за соработка со албанските племиња за поддршка на државната политика или за склучување договори.

За време на отоманскиот период, бесата била цитирана во владините извештаи за албанските немири, особено во однос на племињата. Бесата имала централно место во албанското општество во однос на добивање воена и политичка моќ. Во време на буни на Албанците против Османлиите, бесата делувала како врска меѓу различни групи и племиња.

Наводи
------

1. ↑  „беса" — Дигитален речник на македонскиот јазик
2. ↑  Gawrych 2006, стр. 1, 9. harvnb error: no target: CITEREFGawrych2006 (help)
3. 1 2 3 4  Di Lellio, Anna; Schwanders-Sievers, Stephanie (2006). „The Legendary Commander: The construction of an Albanian master‐narrative in post‐war Kosovo" (PDF). *Nations and Nationalism*. **12** (3): 519–520. doi:10.1111/j.1469-8129.2006.00252.x.
4. ↑  „аманет" — Дигитален речник на македонскиот јазик
5. 1 2 3 4  Gawrych 2006, стр. 36. harvnb error: no target: CITEREFGawrych2006 (help)
6. ↑  Gawrych 2006, стр. 119. harvnb error: no target: CITEREFGawrych2006 (help)
7. ↑  Gawrych 2006, стр. 119–120. harvnb error: no target: CITEREFGawrych2006 (help)
8. ↑  Gawrych 2006, стр. 120. harvnb error: no target: CITEREFGawrych2006 (help)

Надворешни врски
----------------

* The Legend of Rozafa Castle. How the youngest son gave his "besa".
**Благоја Сандрев Ристески** (12 април 1928 во Горенци, Охридско — 2 мај 1945 во Горенци, Охридско) македонски партизан, учесник во НОБ.

Животопис
---------

Благоја Сандрев Ристески е роден во селото Горенци. Се занимавал со земјоделство. Во НОБ доброволно пристапува на 25 август 1944 година. Како борец во Втората македонска ударна бригада, учествува на Сремскиот фронт, каде што се разболува. Ослободен од ЈНА умира дома на 2 мај 1945 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
**Аума-Вајдатал** (германски: *Auma-Weidatal*) била општинска заедница во округот Грајц, во Тирингија, Германија. Седиштето на општинската заедница било во Аума. Општинската заедница била распуштена на 1 декември 2011, кога нејзините составни општини биле припоени кон градовите Аума-Вајдатал (создаден на истиот датум) и Цојленрода-Трибес.

Општинската заедница Аума-Вајдатал се состоела од следниве општини:

1. Аума
2. Браунсдорф
3. Герен-Делен
4. Меркендорф
5. Зилберфелд
6. Штајц
7. Вибелсдорф
8. Цаделсдорф

|  |  |
| --- | --- |
| Stub icon | *Оваа статија за место во округот Грајц е никулец. Можете да помогнете со тоа што ќе ја проширите.** п
* р
* у
 |

Координати: 50°42′00″ N; 11°54′00″ E﻿ / ﻿50.700° СГШ; 11.900° ИГД﻿ / 50.700; 11.900

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 154439140
* GND: 2156937-X

 |

 |
**Бесермани** (рус. *бесермяне*, удм. *бесерманъёс*) се угрофински народ, кој претежно живее во Русија, односно во автономнната република Удмуртија. Според пописот во 1926 година имало околу 100.000 Бесермани, но според последниот попис во 2002 во цела Русија има само 3.122. Тие живеат во северно-западните региони на Удмуртија, односно во дистриктите Јукаменское, Глазов, Балезино и Јар. Нивниот јазик е дијалект на удмуртскиот јазик со голем број на турцизми. Најголемата разлика со Удмуртите е тоа што во периодот на големото волшко-бугарско влијание се исламизирале.

Поврзано
--------

* Список на народи

Надворешни врски
----------------

* Бесермяне Архивирано на 10 март 2007 г. // kominarod.ru
* *Напольских В. В.* «Бисермины» // О бесермянах. Сборник статей. Под ред. Г. К. Шкляева. Ижевск: УдмИИЯЛ, 1997.
* *Белых С. К.* К вопросу о происхождении самоназвания бесермян // VIII Петряевские чтения. Материалы научной конференции. г. Киров, 24-25 февраля 2005 г. Киров, 2005.
Приказ на орбиталните елементи со аргументот на перицентарот (*ω*).
**Аргумент на перихелот** (наречен и **аргумент на периапсидата** или **перицентарот**, симб. ***ω***) — еден од елементите на тело во орбита. Поконкретно, *ω* е аголот од искачувачкиот агол на телото во однос на неговиот перицентар, изразен во правец на движење. Кај поединечните видови на орбити, наместо „перицентар" се користат други поими: „перихел" кај хелиоцентричните, „перигеј" кај геоцентричните, „периастрон" кај орбитите околу ѕвездите.

Аргумент на перицентарот 0° значи дека телото во орбита околу друго тело ќе дојде најблиску до него во истиот момент кога ќе ја пресече појдовната рамнина од југ кон север. Аргумент на перицентароот 90° значи дека телого во орбита ќе го достигне перицентарот во најсеверната точка на оддалеченост од појдовната рамнина.

Ако аргументот на перицентарот го собереме со должината на искачувачкиот јазол ја добиваме должината на перицентарот. Меѓутоа, кога станува збор за двојни ѕвезди и вонсончеви планети, поимите „должина на перицентарот" или „должина на периастронот" често се користат синонимно со „аргумент на перицентарот".

Пресметка
---------

Во астродинамиката, аргументот на перицентарот *ω* може да се пресмета вака:

{\displaystyle \omega =\arccos {{\mathbf {n} \cdot \mathbf {e} } \over {\mathbf {\left|n\right|} \mathbf {\left|e\right|} }}}
(if {\displaystyle e\_{z}<0\,} then {\displaystyle \omega =2\pi -\omega \,})
каде:

* {\displaystyle \mathbf {n} } е вектор насочен код искачувачкиот јазол (т.е. делот *z* од {\displaystyle \mathbf {n} } е еднаков на нула),
* {\displaystyle \mathbf {e} } е векторот на отстапувањето (вектор насочен кон перицентарот).

Кај екваторските орбити (кои немаат искачувачки јазол), аргументот е строго неопределен. Меѓутоа, ако земеме дека *Ω* е 0, тогаш вредноста на *ω* следи од дводимензионалниот случај:

{\displaystyle \omega =\arctan 2({e\_{y}},{e\_{x}})}
(ако орбитата е надесна (т.е. {\displaystyle (\mathbf {r} \times \mathbf {v} )\_{z}<0}), тогаш {\displaystyle \omega =2\pi -\omega \,})
каде:

* {\displaystyle e\_{x}\,} и {\displaystyle e\_{y}\,} се деловите *x* и *y* од векторот на отстапување {\displaystyle \mathbf {e} .\,}

Кај кружните орбити, се зема дека перицентарот е сместен во искачувачкиот јазол, па така *ω*=0.

Поврзано
--------

* Орбитални елементи
* Јазол (астрономија)
* Астродинамика

Наводи
------
Испитување на слухот
**Аудиометрија** – неинвазивна дијагностичка постапка со која се испитува слухот и се утврдува негово оштетување, како и местото и степенот на евентуалното оштетување. Се работи за рутинско испитување на слухот или кај испитаници со веќе регистрирано оштетување на слухот. Може да се врши и кај деца над петгодишна возраст. Испитувањето е потполно безболни и комфорно и трае околу 20 минути.

При испитувањето на слухот испитаникот се наоѓа во специјално дизајнирана просторија за аудиометрија – тивка комора или слушна кабина. Ѕидовите на овие простории треба да ја апсорбираат не само надворешната бука, туку и внатрешните звуци. Последниве со рефлексија од ѕидовите би можело да се засилат, па е неопходно да бидат брзо апсорбирани. Одржувањето на јачината на звукот после престанувањето на дејството на звучниот извор кој го предизвикал се нарекува ревербација или време на ревербација и тоа мора да биде многу кратко, најмногу 0,2-0,5 секунди.

Аудиометар

Аудиометар
----------

Главна статија: Аудиометар
Аудиометарот е мерен инструмент кој се користи за испитување на осетливоста на слухот. Со аудиометрија се одредуваат границите на чујното поле како во поглед на интензитетот, така и во поглед на честотите. Испитување се врши така што добиените вредности се споредуваат со стандардите добиени на голем број луѓе со нормален слух.

Аудиограм
---------

Главна статија: Аудиограм
Графичкиот запис кој се добива со аудиометрија се нарекува аудиограм и претставува слушното поле на испитаникот и го прикажува распонот на сите интензитети и честоти на звуците кои испитаникот ги слуша. Обично се прикажува како крива во координатен систем која на хоризонталната оска ги има нанесено честотите на звуците, а на вертикалната оска јачината на звуците.

Аудиометрија

Видови аудиометрија
-------------------

Аудиометријата може да биде тонална и говорна. Тоналната аудиометрија понатаму се дели на лиминарна (праговна) и супралиминарна (супрапраговна).

### Говорна аудиометрија

Кај испитаниците со оштетен слух на овој начин се одредува процентот на зачувана разбирливост на говорот. Наместо тон се применуваат посебно избалансирани зборови со познато значење со точно одреден број на согласки и вокали. Испитаникот гласно ги повторува зборовите кои ги чул, а резултатот се внесува во посебен говорен дијаграм. Овој метод е посебно важен при избор на слушни апарати.

### Тонална лиминарна аудиометрија

Овој метод претставува испитување на прагот на чујност или граница на чујноста на чисти тонови во распон од 125 do 8000 Hz. Чистиот тон е потполно одреден со интензитетот и честотата.

### Тонална супралиминарна аудиометрија

Тоналната супралиминарна аудиометрија е метод со кој се испитува слухот над прагот на чујност, а целта е да се утврди како се однесува слухот при повисоки интензитети на слухот.

Поврзано
--------

* Аудиометар
* Аудиограм
* Аудиологија

Наводи
------

1. ↑  „Audiometrija". *Centar za sluh i ravnotežu*.
2. ↑  Andrić, Vukašin. *OTORINOLARINGOLOGIJA*. Univerzitet u Prištini. стр. 22–24. ISBN 86-7412-020-2.
Западните Бјешчади, дел од Бескидите
**Бескиди** (полски: *Beskidy*, чешки: *Beskydy*, словачки: *Beskydy*, русински: Бескиды, украински: *Бескиди*) — традиционален назив на низа планини кои се наоѓаат во североисточна Чешка, северозападна Словачка, јужна Полска и западна Украина.

Бескидите се протегаат околу 600 km во должина и 50–70 km во ширина. Започнуваат од Моравија кај Моравската Брана, продолжуваат на север од Татрите и завршуваат во Украина. Источната граница на Бескидите претставува предмет на спор: според постари извори, ова е изворот на реката Тиса, а според понови извори Бескидите завршуваат кај преминот Ушок на полско-украинската граница. Името на највисоката планина зависи од тоа како се дефинира источната граница на Бескидите. Највисокиот врв на западниот дел од Бескидите е Бабја Гора која се наоѓа на полско-словачката граница.

Голем дел од Бескидите се дел од Надворешните Западни Карпати. Ниските Бескиди и Бјешчадите кои се наоѓаат на исток од нив се дел од Источните Карпати.

Се смета дека името „Бескиди" е од тракиско или илирско потекло. Бескидите се богати со шуми и јаглен. Во минатото овие планини изобилувале со железна руда, со значајни железарници во Острава и Тржинец - Трижинечката Железарница.

Бескидите содржат бројни туристички атракции, меѓу кои и стари дрвени цркви и сè попопуларните скијачки центри.

Галерија
--------

* Ниските БескидиНиските Бескиди
* Панорама на Шлеските БескидиПанорама на Шлеските Бескиди
* Поглед на ТатритеПоглед на Татрите
* Сивулија во Горгани, УкраинаСивулија во Горгани, Украина

Поврзано
--------

* Поделба на Карпатите
* Бјешчади

Надворешни врски
----------------

* Бескидски интернет-сервис Архивирано на 16 август 2007 г. (полски)
* Бескиди (чешки)

|  |  |
| --- | --- |
| Ризница | „Бескиди" на Ризницата ? |

Координати: 49°25′N 20°15′E﻿ / ﻿49.417° СГШ; 20.250° ИГД﻿ / 49.417; 20.250

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 247612948
* GND: 4006027-5
* NKC: ge128756

 |

 |
*За дрги значења видете на појаснителната страница за Благоја Марковски*

**Благоја Марковски** (Битола,  1949
 - Битола, 28 октомври 2008

) бил познат македонски телевизиски режисер.

Животопис
---------

Марковски е роден во Битола во 1949 година, во Загреб дипломирал режија, а целиот свој работен век го минал во Македонската телевизија. Марковски оставил белег во речиси сите телевизиски жанрови, од кои најпознати се музичките серии: „Самовила град градила", „Песната на ангелот", како и фестивалските преноси, документарните емисии, телевизиски патописи и репортажи, за дел од кои бил наградуван. На последниот југословенски телевизиски фестивал во Неум ја доби наградата Гран-при за режија на документарната драма „Мојот татко Изет". Починал на 28 октомври 2008 во Битола.

Наводи
------

1. ↑  *Makedonska bibliografija: Monografski publikacii*. Skopje: Narodna i Univerzitetska Biblioteka "Kliment Ohridski". 1988.
2. ↑  „ПОСЛЕДЕН ЗБОР Благоја Марковски". Утрински Весник. 29 октомври 2008. Посетено на 2011-01-27.[*мртва врска*]
Ајкулата-ѓавол
**Ајкула-ѓавол** (*Mitsukurina owstoni*) — вид на ајкула.

Ајкулата-ѓавол е една од длабокоморските ајкули со необичен изглед и е бледорозова, има млитаво тело, ситни очи и долг, слпескан, клунест рострум. Овој необичен израсток е прекриен со електрорецептори, а веројатно служи за откривање плен во темните длабочини. Под рострумот оваа ајкула има специјализирани челусти што може да ги сифрли кон напред за да зграпчи риби и октоподи со долгите, зашилени заби. Ги котат младенчињата а кога ќе пцовисаат, од розеникава, бојата ја менуваат во валкано кафеаво-сива. Официјално се уловени само неколку десетици примероци од овој вид, па се смета дека е редок. Повеќето податоци потекнуваат од ајкулите уловени со бродови што со парангали ловеле длабоморска риба. Фосили на ајкули слични на овој вид се најдени во карпите стари повеќе од сто милиони годинни.

Поврзано
--------

* Ајкули
**Ауд Хоконсдотир од Ладе**, исто така наречена *Öda Haakonsdottir од Lade* (10 век), била легендарна шведска кралица од ерата на Викинзите, според сагите последната сопруга на шведскиот крал Ерик Победникот .

Позадина
--------

Ауд наводно била ќерка на норвешкиот јарл Хокон Сигурдсон од Ладе и сестра на регентот Еирикр Хоконарсон. Не се знае точно дали или кога се омажила за кралот Ерик, ниту кога се родила и умрела, но се претпоставува дека се омажила за него по неговиот брак со познатата Сигрид Сторада. Бракот никогаш не бил потврден, а исто така се сугерира дека ако постоела, можеби била негова љубовница или биле во краток брак доцна во неговиот живот.

Наводи и литература
-------------------

* Åke Ohlmarks: *Alla Sveriges drottningar* (Сите кралици на Шведска) (шведски)
* Ларс О. Лагерквист (1982) (на шведски). „Sverige och dess regenter under 1.000 år", („Шведска и нејзините владетели во текот на 1000 години").. Алберт Бониерс Форлаг АБ.ISBN 91-0-075007-7 .
**Беседата на љубители на рускиот збор** (руски: *Беседа любителей русского слова*) ― поранешно конзервативно и прасловенофилско книжевно друштво основано во Санкт Петербург на почетокот на XIX век.

 Куќата на Державин во Санкт Петербург.
Друштвото започнало да се состанува веќе во 1807 година, но неговите редовни месечни средби започнале во март 1811 година во „убавата и луксузно поставена сала во големиот дом на Державин на бреговите на Фонтанка"; дури 500 луѓе би можеле да присуствуваат на нејзините средби, и го издавале сопственото списание „Чтения в Беседе любителей русского слова*"* (Читања на беседата на љубителите на рускиот збор), чии деветнаесет броеви се состоеле главно од материјал претставен на средбите. Го контролирале конзервативците како Державин и Александр Шишков кои се спротивставиле на либералните реформи на Александар I; во книжевна смисла, се обидело да ги забрани галицизмите и другите странски вметнувања во рускиот јазик и се осврнало на црковнословенските и народните традиции за да создаде прифатлива култура. Било спротивставувано и исмејувано од напредното друштво „Арзамас". Се растурило по смртта на Державин во 1816 година, но било оживеано како книжевно и научно друштво на Московскиот универзитет од 1858 до 1930 година; меѓу писателите кои зборувале на неговите средби биле А.К. Толстој, Иван Тургенев, Афанасиј Фет, Фјодор Достоевски, Лав Толстој и Иван Бунин.

Наводи
------

1. ↑  Charles A. Moser, *The Cambridge History of Russian Literature* (Cambridge University Press, 1992: ISBN 0-521-42567-0), p. 113.
2. ↑  *The Great Soviet Encyclopedia* (1979), s.v. "Society of Lovers of the Russian Word."

Библиографија
-------------

* Марк Алтшулер, „*Предтечи славянофильства в русской литературе: Общество "Беседа любителей русского слова*"*)* [Претходници на славофилството во руската книжевност: Друштвото „Беседа на љубителите на рускиот збор"]. Ann Arbor: Ardis, 1984 година.
* П.Н. Сакулин, „Обшчество любители россиской словенсност" *, Печать и революция* 7 (1927).
**Арго Поинт** — згурен конус кој се наоѓа на Џејсоновиот Полуостров, Антарктик, на височина од 360 метри надморска височина
. Поврзан со нунатакот на фоките, конусот има пречник од 300 метри (980 стапки) и неговиот кратер исполнет со снег има празнина на северната страна. Конусот е изграден на формација од лава дебела преку 175 метри, која може да лежи на карпите од Јура
.

Датирањето со калиум-аргон укажува на возраст од 1,4-0,9 милијари години. Конусот е изграден од базалт и хавај, вклучувајќи лавински бомби во неговите страни. Слично на Силовиот нунатак и островот Џејмс Рос, карпите на Арго Поинт се океански островски базалти. Овој вулканизам може да биде последица на ефектите на задниот лак на субдукција по должината на јужниот шетландски ров.

Наводи
------

1. 1 2 3  Предлошка:Cite GVP
2. ↑  Smellie, J. L. (1990). „D. Graham Land and South Shetland Islands". *Antarctic Research Series: Volcanoes of the Antarctic Plate and Southern Oceans*. Antarctic Research Series. **48**: 352. doi:10.1029/AR048p0302. ISBN 0-87590-172-7.
3. ↑  Smellie, J.L. (6 May 2004). „Lithostratigraphy of Miocene–Recent, alkaline volcanic fields in the Antarctic Peninsula and eastern Ellsworth Land". *Antarctic Science*. **11** (3): 362–378. doi:10.1017/S0954102099000450. S2CID 55742698.
4. ↑  Jordan, T.A.; Ferraccioli, F.; Jones, P.C.; Smellie, J.L.; Ghidella, M.; Corr, H. (2007). „High-resolution airborne gravity imaging over James Ross Island (West Antarctica)" (PDF). *U.S. Geological Survey and the National Academies*. doi:10.3133/of2007-1047.srp060 (неактивно 31 July 2022). Посетено на 28 May 2016.
**Балканска** или **Свињогојство** — населба во Штип. Основана е во 1951 година, а до 1970 година немала име, па ја нарекувале **Свињогојство**, бидејќи на тој простор имало голема свињарска фарма на ЗИК „Црвена ѕвезда". Првите доселеници во 1951 година се сместиле во објекти на тогашната фарма, која следната година, кога до неа бил изграден текстилниот комбинат „Македонка", била префрлена на друга локација.
Се наоѓа на периферијата на Штип и е опкружена со реката Брегалница, магистралниот пат М-5 или источната магистрала и комплексот на некогашна „Македонка". Населбата има околу 250 куќи и 1.000 жители, од кои половината се од Егејска Македонија. Токму десетина прогонети семејства во текот на Граѓанската војна во Грција ја основале населбата, од кои некои во своите дворови на куќите имаат изложено сочувани предмети, па и запрежна кола, што некако успеале да ги донесат при напуштањето на родните огништа. 
Во населбата постои спомен-парк на борците и на жртвите од егзодусот на Македонците од Егејска Македонија и споменик посветен на истите.

ПОврзано
--------

* Црква „Св. Константин и Елена" — црква во населбата, дел од Горнобалванската парохија;

Наводи
------

1. ↑  „*СВИЊОГОЈСТВО ИЗРАСНА ВО БАЛКАНСКА*". Архивирано од изворникот на 2016-03-04. Посетено на 2014-08-09.
2. ↑  *Поставен камен темелник на новата црква „Св.Константин и Елена" во Штип*[*мртва врска*]

|  |  |  |  |  |
| --- | --- | --- | --- | --- |
| 

| * п
* р
* у
Населби и маала во Штип |
| --- |
|  |
| 
* 8 Номеври
* Автокоманда
* Балканска
* Сењак (I, II, III и IV)
* Пребег
* Дузлак
* Света Недела (Дузлачки Пат)
* Баби
* Леваци
* Деснаци
* Стар Конак
* Кадидере
* Горно Маало
* Тузлија
* Ново Село
* Железничка
* Кежовица
* Радански Пат
* Суитлак
* Пролет

 | Грб на ШтипГрб на Штип |

 |
Местоположбата на областа во округот Холцминден
**Ајмен** (германски: *Eimen*) — слободна област во округот Холцминден, во сојузната покраина Долна Саксонија, Германија. Името на областа доаѓа од соседната општина Ајмен. Областа целосно се наоѓа на ридовите Хилс.

Има површина од 12,91 км2 и се граничи со слободната област Гриненплан на север, со слободната област Венцен на север и на исток, со општината Ајмен на југ и со градот Ешерсхаузен и со слободната област Ешерсхаузен на запад во истиот округ.

Слободната област е ненаселена. Иако таму нема пријавени жители, од административни причини ѝ е доделен управниот број 03 2 55 502.

Наводи
------

1. 1 2  Сојузна статистичка служба на Германија, Alle politisch selbständigen Gemeinden mit ausgewählten Merkmalen am 30. September 2013 Архивирано на 4 март 2016 г.

|  |  |  |  |
| --- | --- | --- | --- |
| 

| * п
* р
* у
Слободни области во Долна Саксонија |
| --- |
|  |
| 
* Ајмен
* Ам Гросен Роде
* Барнсторф-Варле
* Бофцен
* Брунслеберфелд
* Венцен
* Гартов
* Герде
* Гибел
* Гриненплан
* Ешерсхаузен
* Золинг
* Кенигслутер
* Литје Херн
* Мариентал
* Мемерт
* Мерксхаузен
* Харц (округ Гослар)
* Харц (округ Гетинген)
* Хелмштет
* Холцминден
* Фогтсдалум
* Шенинген

**Слободни окрузи:**
* Лохајде
* Остерхајде

 |

 |
**Ваџеба Сакор** (роден на 14 април 1996) — норвешки фудбалер, играч од средниот ред на Волеренга, на заем од Јувентус.

Кариера
-------

Кариерата ја започнал во екипата на Аскер и го направил своето деби за првиот тим на 15 години со што станал најмладиот играч кој дебитирал во Втората Норвешка лига. Еден ден по својот 15-ти роденден, во април 2011 година, тој потпишал професионален договор со клубот. Тој ја завршил сезоната со осум натпревари за првиот тим, шест во првенството и два во купот.

Во јануари 2013 година тој потпишал за италијанскиот клуб Јувентус. Тој бил вклучен во младинскиот *Примавера* состав за кој го направил своето деби на 2 март 2013 во поразот од Џенова со 1-2.

Надворешни врски
----------------

* Ваџеба Сакор на soccerway

Наводи
------

1. ↑  Gaute Larsen tviler på at han får beholde Sakor, budstikka.no
*Ова е статија за машкиот манастир во Берово. За женскиот, видете тука*

|  |
| --- |
|  **Беровски машки манастир** |
|  |
| 
*Поглед кон манастирот* |
| **Македонска православна црква** |
|  **Епархија** | Струмичка |
| Местоположба |
| **Населено место** | Берово |
|  **Општина** | Берово |
|  **Држава** | Македонија |
| Општи информации |
| **Покровител** | Пресвета Богородица |
|
| Архитектонски опис |
|
| **Портал** |

**Беровскиот машки манастир** — манастир кој се наоѓа во Берово. Главната манастирска црква е посветена на Успението на Пресвета Богородица (Црква „Успение на Пресвета Богородица" - Берово).

На ова место пред да биде изградена денешната црква имало друга црква посветена на Успение на Пресвета Богородица која била обновена и прилагодена за монашки живот, па со тоа е преобразена во манастир. Во 2002 година, од Водочкиот манастир со благослов на владиката Наум Струмички се доселило тричлено братство. Така за првпат во Берово биле ставени почетоците на машкото монаштво.

Наводи
------

1. ↑  *Берово - манастир Успение на Пресвета Богородица*
Ајкулата-тигар
**Ајкулата-тигар (*Galeocerdo cuvier*)** — вид на ајкула.

За луѓето, ова е вториот најопасен вид ајкула, по Големата бела ајкула. Таа е голема, има тешка глава и нејзината уста е исполнета со остри заби, што имаат карактеристичен облик. Таа е толку опасна и затоа што ги сака крајбрежните води. Пронајдена е и во течни утоки и пристаништа, а често доаѓа во контакт со луѓе. Познато е дека јаде речиси се-освен што јаде помали ајкули, па дури и своите младенчиња, други риби, морски цицачи, желки и птици. Таа е мршојадец. Во нејзиниот желудник е пронајден секаков вид отпад. Младенчињата се раѓаат од јајца во мајчиното тело. На почетокот на животот се означени со дамки што кај младите единки се преобразуваат во „тигрести ленти", а кај возрасните избледуваат.

Поврзано
--------

* Ајкули
*Вањочка* е леб кој е направен во вид на плетенка, печен и подготвуван во Чешка и Словачка, најчесто се прави за Божиќ. Најчесто се подготвува со бело брашно, или во форма на клин или плетенка. Според овој начин на којшто е направен лебот, го претставува телото на Исус завиткано во ткаенина.

Вањочка се споменува во текот на 16 век, кога можел да го направи само пекар кој бил занаетчија на еснаф. Во текот на 18 век, луѓето го зеле рецептот во своите домови и почнале самите да го печат. Тој е богат со јајца и путер, што го прави сличен на бриош. Кората од лимон и румот додаваат боја и вкус, а тестото исто така може да содржи суво грозје и бадеми. Вањочка може да се направи од три помали плетенки наредени еден врз друг; ова понекогаш се толкува како груба скулптура на бебето Исус завиткано во ткаенина и легнато во јасли.

Има висока репутација дека е тешко да се подготви овој леб, па во многу домови суеверија и посебни обичаи се поврзани со процесот на печење. Кога се прави вањочка, се кажува дека мора да се мисли на сите кои ти се мили (ги сакаш и ти се допаѓаат). Друго суеверие е дека вањочката не смее да се допира со метал. На крај, личноста која ја прави вањочката треба да скока (горе-доле) додека да стаса тестото

Лебот е именуван „вањочка", што на чешки значи Божиќ.

Од идентично тесто, на Велигден се прави леб наречен мазанец.

Наводи
------

1. ↑  *Výbor z české literatury od počátků po dobu Husovu* (PDF) (чешки). Посетено на 9 February 2018.
2. ↑  Preparing a vanocka isn't simple
**Берт Грабш** (германски: *Bert Grabsch*; р. 19 јуни 1975

 во Витенберг) — поранешен германски професионален друмски велосипедист, кој настапувал од 1999 до 2013. Тој е помлад брат на друмскиот велосипедист Ралф Грабш и поранешен светски хронометарски првак, освојувајќи ја титулата во Варезе, Италија на 25 септември 2008.

Настапил на олимписките игри во Пекинг 2008 на друмската трка, каде не завршил и индидивидуалниот хронометар, каде завршил тринаесетти.

Грабш се повлекол на крајот на сезоната 2013, по петнаесет години поминати како професионален возач.

Достигнувања
------------

1998
1. Етапа 4 Реџо-Тур
9. Краен пласман Вуелта Сиклиста де Чиле
1999
1. Етапа 5 Реџо-Тур
6. Краен пласман Трка околу Долна Саксонија
9. Краен пласман Трка околу Германија
2000
1. Хел ван хет Мергеланд
3. Краен пласман Трка околу Долна Саксонија
3. Стадспрејс Герардсберген
4. Трка околу Франкфурт
5. ГП Руди Дененс
7. Краен пласман Трка околу Рајнската област-Пфалц
10. Краен пласман Мировна трка
2001
2. Трка околу Келн
2. Џиро дел Мендрисиото
3. ГП Еди Меркс
5. Краен пласман Тур де Валони
1. Етапа 2
6. Краен пласман Трка околу Германија
7. Краен пласман Трка околу Долна Саксонија
1. Етапа 5
7. Краен пласман Трка околу Рајнската област-Пфалц
2002
1. Етапа 1 Вуелта а Бургос
10. Трка околу Келн
2004
6. ЛУК Челинџ Хроно Бил
7. Краен пласман Три дена Де Пане
7. ГП Пино Черами
2005
1. Трка околу Хајнлајте
2. Ајндховен Екипен хронометар
10. HEW Класик
2007
1.  Национално хронометарско првенство
1. Етапа 8 (ITT) Вуелта а Еспања
2. Краен пласман Трка околу Баварија
3. Шпаркасен Џиро Бохум
2008
1.  Светски хронометарски првак
1.  Национално хронометарско првенство
1.  Краен пласман Трка околу Саксонија
1. Етапа 4
1. Етапа 6 (ITT) Трка околу Австрија
2009
1.  Национално хронометарско првенство
1. Етапа 4 (ITT) Критериум ду Дофине Либере
2011
1.  Национално хронометарско првенство
1. Етапа 7 (ITT) Трка околу Австрија
5. Краен пласман Три дена Де Пане
2012
2. Национално хронометарско првенство

### Распоред на резултатите на големите трки

| **Голема трка** | 2004 | 2005 | 2006 | 2007 | 2008 | 2009 | 2010 |
| --- | --- | --- | --- | --- | --- | --- | --- |
|  **Џиро** | не настапил во текот на неговата кариера |
|  **Тур** | 81 | 103 | 107 | 105 | — | 134 | — |
|  **Вуелта** | не настапил во текот на неговата кариера |

СО = се откажал; — = не учествувал

Наводи
------

1. 1 2  Вестемајер, Сузан (28 октомври 2013). „Грабш се повлекува по 15-годишна кариера". *Cyclingnews.com*. Future plc. Посетено на 21 декември 2013.
2. ↑  „Олимписки резултати". Архивирано од изворникот на 2010-06-22. Посетено на 2012-08-22.

| Спортски позиции |
| --- |
|
| Претходник**Фабијан Канчелара** | **Светски хронометарски првак**2008 | Наследник**Фабијан Канчелара** |
**Ајнару** (португалски: *Município Ainaro*, тетум: *Munisípiu Ainaru*) е една од 13-те општини на Источен Тимор, во југозападниот дел на земјата. Има население од 63 136 жители (попис 2015 година) и површина од 804 км². Нејзин главен град е градот Ајнару, мал планински град.

Етимологија
-----------

Зборот *Ainaro* е португалска апроксимација на локалниот збор *Ainaru на* тетумскиот јазик, што значи „високо дрво".

Историја
--------

Ајнару имаше важна улога за време на бруталната индонезиска окупација на Источен Тимор, обезбедувајќи засолниште за герилската армија на отпорот на Источен Тимор. Поранешниот герилски лидер и сегашен претседател, Xанана Гусмао, помина многу години насочувајќи го отпорот од Ајнару.

Географија
----------

Ајнару градови и реки
Ајнару има големо изобилство на реки и плоден терен за земјоделство. Има крајбрежна област, на Тиморското Море, но исто така и планински зони, вклучително и највисоката точка во Источен Тимор, планината Рамелау (2.960 м), позната и како Татамаилау, која се наоѓа во близина на границата со Ермера.

Границите на општината се идентични со истите во португалскиот Тимор.

Црква во Ајнару
Општината се граничи со Ајлеу на север, Мануфахи на југ, Кова Лима на југозапад, Бобонару на запад и Ермера на северозапад.

Население
---------

### Јазици

Покрај официјалните јазици, тетумски и португалски јазик, голем број жители на Ајнаро зборуваат малезиски-полинезиски јазик Мамбаи.

### Религија

Жителите се најмногу католици, но има и значителен број на протестанти и муслимани кои живеат заедно.

Поврзано
--------

* Источен Тимор
* Општини во Источен Тимор

Наводи
------

1. ↑  „Попис 2010" (PDF).
2. ↑  „Имиња на места Источен Тимор" (PDF). Архивирано од изворникот (PDF) на 2017-02-14.

Надворешни врски
----------------

* водич за патувањe на Ајнару

|  |  |  |  |  |
| --- | --- | --- | --- | --- |
| 

| * п
* р
* у
Општини во Источен Тимор |
| --- |
|  |
| 
* Ајлеу
* Ајнару
* Баукау
* Бобонару
* Викеке
* Дили
* Ермера
* Кова Лима
* Лаутен
* Ликиса
* Манатуту
* Мануфахи
* Окуси

 | Flag of East Timor |

 |
**Балдуиновата кула** ― кула која се наоѓа во Архитектонско-музејскиот резерват „Царевец", Велико Трново, Бугарија.

Југоисточната борбена кула го штитела најранливото место на крепоста Царевград Трнов, Френкхисарската порта и изворот на вода од реката Јантра.

Нејзиното именување се поврзува со легендите за римскиот (латински) император Балдуин Фландриски, којшто после битката кај Адријанопол во 1205 година според некои без трага исчезнал, но според други бил фатен од бугарскиот цар Калојан и ја дочекал својата смрт во неа.

Во 1848 година врз сочуваните долни делови од кулата, дреновските мајстори хаџи Пенко Тулешков (се преселил во градот после Велчовата завера во којашто учествувал како заколнат и бил избран за илјадит) и брат му Гено, тие надградиле просторија со масивна купола, реконструирајќи ја за чување на барут.

Современата кула е обновена во 1933 година по проект на архитектот Александар Рашенов по сличност на запазената средновековна кула од крепоста Червен која се наоѓа близу до Русе.

Галерија
--------

* Карпата со кулатаКарпата со кулата
* Поглед од ЈантраПоглед од Јантра
* Местоположба на кулата во средновековниот градМестоположба на кулата во средновековниот град

Наводи
------

1. ↑  Царевец – Балдуиновата кула
2. ↑  Балдуиновата кула
**Атентатот врз Славчо Ковачев** бил извршен на 13 септември 1924 година од страна на Мирчо Кикиритков во Софија. Убиството на Ковачев бил дел од општиот план за ликвидација на одреден број на македонски револуциoнери обвинети за убиството на Тодор Александров, наредбата за убиствата, според Кикиритков, била изречена од страна на Ванчо Михајлов [1]. 

Славчо Ковачев
За извршување на задачата Страхил Развигоров, еден од блиските соработници на Михајлов, требало да му го посочи Ковачев, бидејќи Мирчо Кикиритков не ја познавал посочената мета. Славчо Ковачев живеел на улицата *Цар Борис*, спроти романската црква. На тој петочен ден, 13 септември, атентаторите се сместиле на масата во една кафеана и го набљудувале патот откаде требало да се појави жртвата. По четиричасовно чекање, околу 12 часот, Развигоров посочил еден човек, којшто доаѓал по улицата *Пиротска*, но атентаторот се нашол во состојба на двоумење, бидејќи и други луѓе оделе по тротоарот и отежнато било препознавањето на Ковачев. Но состојбата во корист на Кикиритков се подобрила кога од вратата на куќата во која живеел Славчо Ковачев излегле неговите деца и на нивниот повик, кој бил кобен за него, Ковачев се стрчал кон нив со што го издал својот идентитет.

Во тој момент Мирчо Кикиритков му застанал зад грбот и испукал три куршуми, при што уште првиот куршум бил смртоносен за Славчо Ковачев. Кикиритков се наведнал над паднатиот и од непосредна близина пукал уште трипати. Атентаторот се обидел да побегне по улицата *Егзарх Јосиф*, но тука бил пресретнат од началникот на првиот полициски участок, на кого му се предал.

Само по два дена, во недела, било организирано бегство од страна на ВМРО, при што заедно со Кикиритков побегнале и терористите Владо Черноземски и Стефчо Каркалашев. Мирчо Кикиритков не знаел во што се состоело обвинувањето врз убиениот Ковачев и наполно верувал во исправноста на решенијата издадени од раководството на Организацијата, така што сметал дека треба да ги исполни безусловно. Тој истакнал дека до неговото затворање не знаел дека е убиен Тодор Александров. Во спротивно имал намера да ги убие и децата на Славчо Ковачев [2].

Наводи
------

1. ↑  Спомен на Мирчо Кикиридков за атентата срещу Славчо Ковачев, Убийството на Тодор Александров.. 166.
2. ↑  Виолета Аковска и Никола Жежов, Предавствата и атентатите во македонската историја, Скопје, 2004.
**Бели Поток** е приградска населба  во општина Вождовац во градот Белград, која се наоѓа на источните падини на Авала и низ населбата поминува автобуската линија 402 (Славија - Бели Поток) и ноќната линија 401 ( Дорќол - Пиносава ). Според пописот од 2011 година, имало 3.621 жители.

Тука се наоѓаат црквата Света Марија Магдалена во Бели Поток, Старата куќа на семејството Живковиќ во Бели Поток, Митровиќевиот дом на Авала и Железничката станица Бели Поток.

Под Авала, во областа Бели Поток, изградени се неколку вили во 1930-ти години, откако Дедиње го изгубил поранешниот изглед на излетничко место.

Демографија
-----------

Поглед на Авала и Бели Поток
Во населбата Бели Поток живеат 2751 полнолетни жители, а просечната старост на населението изнесува 39,1 година (38,6 за мажи и 39,6 за жени). Во населбата има 1112 домаќинства, а просечниот број на членови по домаќинство е 3,07.

Оваа населба во голем дел е населена со Срби (според пописот од 2002 година).

| Етнички состав според пописот од 2002 година во Србија |
| --- |
|
| Срби |    | 3.243 | 94,90% |
| Црногорци |    | 27 | 0,79% |
| Југословени |    | 26 | 0,76% |
| Роми |    | 24 | 0,70% |
| Македонци |    | 12 | 0,35% |
| Муслимани |    | 11 | 0,32% |
| Хрвати |    | 10 | 0,29% |
| Горанци |    | 9 | 0,26% |
| Украинци |    | 7 | 0,20% |
| Бугари |    | 5 | 0,14% |
| Албанци |    | 5 | 0,14% |
| Руси |    | 2 | 0,05% |
| Романци |    | 1 | 0,02% |
| Унгарци |    | 1 | 0,02% |
| непознато |    | 11 | 0,32% |

Наводи
------

 

1. ↑  Вождовачке новине бр. 340: „Све на једном месту"[*мртва врска*][*мртва врска*], cтр. 5, април 2010, приступ 16.4.2013
2. ↑  "Политика", 30. април 1936
3. ↑  Књига 1, *Становништво, национална или етничка припадност, подаци по насељима*, Републички завод за статистику, Београд, февруари 2003, -{ISBN 86-84433-00-9}-

Надворешни врски
----------------

* Карти, аеродроми и локација на временската ситуација ()
* Сателитска мапа ()
* Сателитска карта на Google ()
* Карта на населбата на карта ()
**Атанасовското Езеро** или **Атанасово Езеро** ― солено крајбрежно езеро северно од Бургас, Бугарија, кое се наоѓа во директна близина на Црното Море. Езерото е долго околу 5 километри и поделено на два со песочен појас во средината. Езерото е особено познато по разновидноста на својата флора и фауна и е опкружено со мочуришта и канали кои го испуштаат целиот месен слив во морето.

Поради високата содржина на сол во Атанасовското Езеро која секоја година се зголемува поради поврзаноста со морето, солта во него се произведува уште од 1906 година, при што годишно се произведуваат 40.000 тони морска сол. Северниот дел на езерото, природен резерват од 1980 година, е поврзан со канал со Црното Море, додека помалиот јужен дел, кој најмногу се користи за производство на сол, служи како тампон зона за резерватот. Патот што ја поврзува Варна со Бургас минува низ песочниот појас на средината на езерото.

Екологија
---------

 Бургас виден од другата страна на езерото.
Езерото е дом на над 230 видови васкуларни растенија, од кои 7 се загрозени во Бугарија. Населен е и со етрурска ровка, најмалиот цицач по маса. Атанасовското Езеро е една од клучните орнитолошки места во земјата, со 314 видови птици, 70% од сите видови птици во Бугарија. Дванаесет од нив се светски загрозени, вклучително и малиот корморан, црвеноградата гуска, црниот кожувар, кадравиот пеликан и прдавецот. Седумнаесет месни видови птици кои се во опасност од исчезнување во Бугарија исто така живеат во езерото, вклучувајќи го и речната рибарка и средоземниот галеб. Високиот број на птици се должи на местоположбата на езерото на важната рута за преселба на птиците по Виа Понтика. Населението на птици е најголема за време на есенската преселба.

Од август 2019 година, Атанасовското Езеро е дом на најголемата колонија на фламинга во Бугарија, која брои 159 единки, што пораснала од 126 во есента 2018 година. Засега птиците не се гнездат и не се размножуваат на местото, но се очекува тоа да се случи.

Наводи
------

1. ↑  „Atanasovo Lake". *Информативна служба за рамскарски места*. Посетено на 29 јануари 2022.
2. ↑  „Flock of pink flamingos settled in Lake Atanasovsko near Bulgaria's Bourgas". *BNT News*. Bulgarian National Television. 20 август 2019. Посетено на 29 јануари 2022.